ทรงวิทย์ จิรโศภิน

ศิรทรงวิทย์ จิรธนาโศภิน หรือชื่อเดิม ทรงวิทย์ จิรโศภิน เป็นอดีตนักแสดงและอดีตพิธีกรรายการโทรทัศน์

ประวัติ 
ทรงวิทย์เข้าสู่วงการแสดงจากภาพยนตร์รัก-ตลกเรื่อง รักทะเล้น ในปี พ.ศ. 2521 ตามด้วย ปริญญาครึ่งใบ และ หมอซ้ง ทั้งสามเรื่องล้วนแสดงนำคู่กับอำภา ภูษิต กำกับโดย ศุภักษร โดยเฉพาะเรื่องหลังสุดที่รับบทเป็นนายแพทย์ชื่อว่า "ซ้ง" ประสบความสำเร็จจนทำให้ตัวเองเป็นที่รู้จักในชื่อ "หมอซ้ง" จากนั้นได้ทำงานกับเจเอสแอล  และได้รับการชักชวนจากบุษบา ดาวเรือง เริ่มงานเป็นพิธีกรรายการ "ตามไปดู" ของแกรมมี่ เอนเตอร์เทนเม้นท์ เป็นรายการแนะนำสถานที่แปลกๆ ทั่วไทย ออกอากาศช่วงเวลาบ่ายวันเสาร์-อาทิตย์ รายการประสบความสำเร็จมีเรตติ้งสูงสุดในเวลานั้น  

เขาเคยเป็นผู้บริหารบริษัท แกรมมี่ โซเชี่ยลวิชั่น ในเครือจีเอ็มเอ็ม แกรมมี่ ก่อนจะลาออกเมื่อ พ.ศ. 2541 โดยย้ายไปทำงานที่ บริษัท บีอีซี-เทโร เอ็นเตอร์เทนเม้นท์ จำกัด (มหาชน) ทำหน้าที่เป็นผู้บริหาร นอกจากนี้ทรงวิทย์ยังเคยเป็นผู้บริหารบริษัท มีเดีย ออฟ มีเดียส์ ผู้ผลิตรายการโทรทัศน์  ปัจจุบันเป็น กรรมการบริษัท เวิร์คอิท จำกัด และกรรมการผู้จัดการ บริษัท เอ็ดดูเทนเม้นท์ จำกัด

ในปี พ.ศ. 2540 ทรงวิทย์มีผลงานการแสดงโดยรับเชิญในเรื่อง จักรยานสีแดง นำแสดงโดยปฏิภาณ ปฐวีกานต์ และทาทา ยัง กำกับโดยยุทธนา มุกดาสนิท 

ในปี พ.ศ. 2562 ทรงวิทย์มีผลงานการเป็นพิธีกรนำเสนอร้านค้าที่น่าสนใจตามแนวเส้นทางรถไฟฟ้าบีทีเอส
ในรายการสวัสดีบีทีเอส

ผลงานภาพยนตร์ 

 รักทะเล้น (2521)
 ปริญญาครึ่งใบ (2522)
 หมอซ้ง (2522)
 หลวงตา ภาค 2 (2525)
 บ้านสีดอกรัก (2527)
 เพชรตัดเพชร (2527)
 พ่อมหาจำเริญ (2531)
 จักรยานสีแดง (2540)

ซิตคอม 

 ตะกายดาว ตอน ดาวซะเอง (2533)

ละคร 

 หนึ่งในร้อย (2525)
 สวนทางเถื่อน (2526)

รายการโทรทัศน์ 
 ตามไปดู
 ตะลอนเกม

อ้างอิง

แหล่งข้อมูลอื่น 
 
 ตามไปดูชีวิต ทรงวิทย์ จิรโศภิน นิตยสารขวัญเรือน ฉบับที่ 769 พ.ศ. 2546

นักแสดงชาวไทย
พิธีกรชาวไทย
ชาวไทยเชื้อสายจีน